Man sterf, motor brand uit na dit voetganger trefDie motor se uitgebrande wrak. Foto: Netcare 911 ŉ Motor het Saterdagmiddag in die Vrystaat uitgebrand nadat dit ŉ voetganger getref het. Chris Botha, woordvoerder van Netcare 911, het gesê die ongeluk het omstreeks 13:30 op die R74 (QwaQwa)-pad, tussen Harrismith en Bergville, plaasgevind. “Dit lyk asof ŉ man oor die pad gehardloop het en voor ŉ aankomende voertuig beland het. Die motor het met die trefslag aan die brand geslaan,” het Botha gesê. Volgens Botha kon die insittendes betyds uitkom en hulle is ongedeerd. Die voetganger is egter op die toneel dood voordat paramedici opgedaag het.